pythainlp/thai_wikipedia_clean_20230101 huggingface dataset:
บริเวณโดยรอบสถานีปากน้ำ เป็นศูนย์กลางของชุมชนขนาดใหญ่ เป็นจุดเชื่อมต่อการเดินทางที่สำคัญของจังหวัดสมุทรปราการ ประกอบกับมีหน่วยงานราชการของจังหวัดสมุทรปราการหลายหน่วยงาน และยังอยู่ใกล้กับท่าเรือวิบูลย์ศรี ที่สามารถโดยสารเรือข้ามฟากไปยังพระสมุทรเจดีย์ อำเภอพระสมุทรเจดีย์ได้
จุดรวมพล อยู่ที่ ทางออก 2 บริเวณวิทยาลัยสารพัดช่างสมุทรปราการ และ ทางออก 4 บริเวณหน้าสวนสุขภาพ ร.9
ป้ายรถโดยสารประจำทางจะตั้งอยู่ห่างจากสถานีเลยแยกปากน้ำไปประมาณ 270 เมตร ถนนสุขุมวิท รถขสมก. สาย 2 25 102 142 508 511 536  รถชานเมือง สาย 365 1141
เดิมกำหนดให้ใช้สัญลักษณ์เป็นรูปพระสมุทรเจดีย์ สื่อถึงย่านใจกลางเมืองเมืองสมุทรปราการ และเป็นหนึ่งในสัญลักษณ์ของจังหวัดสมุทรปราการ แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
สถานีเคหะฯ
สถานีเคหะฯ (, รหัส E23) เป็นสถานีรถไฟฟ้าแบบยกระดับ ในเส้นทางรถไฟฟ้าเฉลิมพระเกียรติ 6 รอบพระชนมพรรษา สายสุขุมวิท ส่วนต่อขยายแบริ่ง-สมุทรปราการ ระยะทาง 12.8 กิโลเมตร ยกระดับเหนือถนนสุขุมวิท อำเภอเมืองสมุทรปราการ จังหวัดสมุทรปราการ บริเวณปากซอยเทศบาลบางปู 50 เป็นสถานีปลายทางของโครงการฯ ส่วนต่อขยายแบริ่ง-สมุทรปราการ ซึ่งมีศูนย์ซ่อมบำรุงไปทางทิศตะวันออก เปิดให้บริการเมื่อวันที่ 6 ธันวาคม พ.ศ. 2561 จากสถานีเคหะฯ เพียง 2 กิโลเมตรก็เข้าสู่ตำบลบางปู
ถนนสุขุมวิท บริเวณปากซอยเทศบาลบางปู 50 ในพื้นที่ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ
เดิมทีสถานีแห่งนี้ใช้ชื่อในแผนงานและในระหว่างการก่อสร้างว่า สถานีเคหะสมุทรปราการ ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีเคหะฯ เพื่อให้ชื่อสถานีมีความเหมาะสม ทั้งนี้ กรุงเทพมหานคร เคยกำหนดชื่อสถานีในช่วงก่อนเปิดให้บริการสถานีสำโรงว่า สถานีการเคหะแห่งชาติ แต่เนื่องจากชื่อการเคหะแห่งชาติมีได้หลายความหมาย ประกอบกับที่ทำการใหญ่ของ การเคหะแห่งชาติ อยู่บริเวณถนนนวมินทร์ เขตบางกะปิ กรุงเทพมหานคร ซึ่งอาจจะทำให้เกิดความสับสนกับผู้โดยสารที่มาใช้บริการได้ กรุงเทพมหานครจึงยึดชื่อ สถานีเคหะฯ เป็นชื่อสถานีแห่งนี้ตามมติของสำนักงานราชบัณฑิตยสภาเดิม
สถานีเคหะฯ เป็นสถานีปลายทางในส่วนตะวันออก (Eastbound Section) ของโครงการรถไฟฟ้าเฉลิมพระเกียรติ 6 รอบพระชนมพรรษา สาย 1 (สุขุมวิท) ไปจนกว่าจะมีความชัดเจนในการก่อสร้างส่วนต่อขยายสายสุขุมวิทระยะที่ 3 ตั้งแต่สถานีเคหะฯ ไปจนถึงสถานีบางปู จากกรุงเทพมหานคร และคณะรัฐมนตรีชุดใหม่ ทั้งนี้ช่วงดังกล่าว ซึ่งถือเป็นช่วงสุดท้ายของโครงการรถไฟฟ้าเฉลิมพระเกียรติฯ สาย 1 ตามแผนแม่บทระบบขนส่งมวลชนในกรุงเทพมหานครและพื้นที่ต่อเนื่อง
เนื่องจากเป็นสถานีปลายทาง ผู้โดยสารที่มาจากสถานีคูคตถึงแล้วจะต้องลงจากขบวนทั้งหมดที่ชานชาลา 1 จากนั้นขบวนรถจะกลับทิศบริเวณสุดราง เพื่อมุ่งหน้ามารับผู้โดยสารที่ชานชาลา 2 ฝั่งตรงข้าม
บันไดเลื่อนสถานีเคหะ ฝั่งสถานีปลายทางจะถูกตั้งไว้ที่ ลง หมายความว่าผู้โดยสารสามารถลงบันไดเลื่อนจากสถานีเคหะ
จุดรวมพลอยู่ที่ทางออก 2 บริเวณซอยเทศบาลบางปู 48 และทางออก 4 บริเวณโรงเรียนปราณีเนาวบุตร
เดิมกำหนดให้ใช้สัญลักษณ์เป็นรูปเคหะสมุทรปราการ สื่อถึงย่านที่พักอาศัยหลักของเมือง แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
รถตู้
เครื่องอิสริยาภรณ์ธงแดงแห่งแรงงาน
เครื่องอิสริยาภรณ์ธงแดงแห่งแรงงาน  เป็นเครื่องอิสริยาภรณ์ของสหภาพโซเวียต โดยมอบให้กับแรงงานที่ทำงานอย่างโดดเด่นในด้านการผลิต, ศิลปะ, วัฒนธรรม, การสาธารณสุข สังคม และ อื่น ๆ โดยแรงงานที่ได้รับเครื่องอิสริยาภรณ์นี้เปรียบเหมือนการได้รับเครื่องอิสริยาภรณ์ธงแดงในทางทหาร นอกจากนี้เครื่องอิสริยาภรณ์ยังมอบให้กับองค์กรและโรงงานในสหภาพโซเวียต เครื่องอิสริยาภรณ์ธงแดงแห่งแรงงานมอบครั้งแรกในรัสเซียโซเวียต ในวันที่ 28 ธันวาคม 1920 ก่อนที่จะได้รับการประกาศอย่างเป็นทางการตามประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 7 กันยายน 1928
อุลตร้าแมน X
อุลตร้าแมน X  เป็นละครโทรทัศน์โทคุซัทสึของซีรีส์อุลตร้าแมน ผลิตโดยสึบุรายะ โปรดักชัน อยู่ในช่วงรายการ ชิน อุลตร้าแมนเรทสึเด็น ออกอากาศครั้งแรกเมื่อวันที่ 14 กรกฎาคม ค.ศ. 2015 จนถึงวันที่ 22 ธันวาคม ปีเดียวกัน มีจำนวนตอนทั้งหมด 22 ตอน
ผลกระทบจากซูเปอร์แฟลร์ดวงอาทิตย์ทำให้โอพาร์ทปริศนา สปาร์คดอลส์ที่หลับใหลอยู่ในที่ต่างๆ บนโลกกำเนิดร่างมีตัวตนขึ้นมา และเริ่ม ออกอาละวาดไปทั่ว Xio (จีโอ) กองกำลังพิเศษที่ระดมทีมจากนานาชาติจึงถูกก่อตั้งขึ้นเพื่อรับมือกับสัตว์ประหลาดและมนุษย์ต่างดาวที่ปรากฎตัวอย่างต่อเนื่อง
บัดนี้ผู้กอบกู้โลกที่ไม่มีใครรู้จักมาก่อนได้มาปรากฎตัวที่โลกแล้ว
เดอะเฟซไทยแลนด์ ซีซัน 4
เดอะเฟซไทยแลนด์ ซีซัน 4 ออลสตาร์  หรือ เดอะเฟซออลสตาร์  เป็นรายการเรียลลิตีประกวดนางแบบ, นายแบบ และนักแสดง โดยมีการประกาศเปิดตัวเป็นครั้งแรกในรอบไฟนอลวอล์คของ เดอะเฟซเมนไทยแลนด์ ซีซัน 1 เมื่อวันที่ 30 กันยายน พ.ศ. 2560 ณ เมืองไทย จีเอ็มเอ็มไลฟ์เฮาส์ แอท เซ็นทรัลเวิลด์ หลังจากนั้น ในวันที่ 2 ตุลาคม พ.ศ. 2560 ปิยะรัฐ กัลย์จาฤก ได้ให้สัมภาษณ์กับทางช่อง 3 ว่าได้กำหนดชื่อสำหรับรายการว่า เดอะเฟซไทยแลนด์ ซีซัน 4 ออลสตาร์ โดยจะนำผู้เข้าแข่งขันใน 3 ซีซันที่ผ่านมา และ"เดอะเฟซเมนไทยแลนด์ ซีซัน 1" เข้าแข่งขันอีกครั้ง
ต่อมาเมื่อวันที่ 15 มกราคม พ.ศ. 2561 ได้มีการจัดงานเปิดตัวรายการ ณ สตูดิโอกันตนา ถนนประชาอุทิศ ซึ่งได้มีการเปิดตัวเมนเทอร์ของซีซันนี้จำนวน 6 คน ได้แก่ เมทินี กิ่งโพยม, น้ำทิพย์ จงรัชตวิบูลย์, คริส หอวัง, เฌอมาลย์ บุญยศักดิ์, ซอนย่า คูลลิ่ง, และศรีริต้า เจนเซ่น โดยรายการกำหนดออกอากาศครั้งแรกในวันที่ 10 กุมภาพันธ์ 2561
ในตอนที่ 13 เฌอมาลย์ บุญยศักดิ์ ได้ยุติบทบาทการเป็นเมนเทอร์
ในวันที่ 12 พฤษภาคม พ.ศ. 2561 ก็ได้ผู้ชนะคนที่สี่ของรายการคือ วิรายา ภัทรโชคชัย
กติกาทั่วไปของรายการ ดูบทความหลักที่: "เดอะเฟซไทยแลนด์"
"ออกอากาศ 10 กุมภาพันธ์ 2561"
บี น้ำทิพย์, คริส หอวัง, ลูกเกด เมทินี, พลอย เฌอมาลย์, ริต้า ศรีริต้า และ พิม ซอนย่า ได้ทำการคัดเลือกผู้เข้าแข่งขันจากซีซันที่ผ่านมาให้ผ่านเข้าสู่รอบ 18 คนสุดท้าย โดยรอบแรกเป็นการเดินแบบ โดยมีผู้เข้าแข่งขันจากทั้งสามซีซันกลับมาอีกครั้ง ดังนี้
การเดินแบบในรอบนี้ จิ๊กซอว์ แม้จะมีบุคลิกที่สะดุดตา แต่ในการตอบคำถามไม่ได้สร้างความประทับใจจากเมนเทอร์มากเท่าที่ควร จึงไม่ผ่านรอบนี้ร่วมกับ เหม่ย และ เบลล์ หลังจากจบการเดินแบบของผู้เข้าแข่งขันทั้งหมด ทางรายการได้บอกว่ายังมีผู้เข้าแข่งขันจากเดอะเฟซเมนไทยแลนด์ ซีซัน 1 เข้ามาร่วมแข่งขันด้วย โดยมีผู้เข้าแข่งขันที่กลับมาอีกครั้ง ดังนี้
สำหรับการเดินแบบของเหล่าผู้ชาย กันย์ ยังไม่สามารถทำให้เมนเทอร์รู้สึกประทับใจได้ อย่างไรก็ตาม ผู้เข้าแข่งขันในกลุ่มนี้ได้ผ่านเข้ารอบต่อไปทั้งหมด
หลังจากที่ได้ทำการคัดเลือกผู้เข้าแข่งขันในรอบแรก เมนเทอร์ทั้งหกคนต้องจับคู่กันโดยการสุ่มจับกล่องกุญแจซึ่งแบ่งออกเป็นสามสีและเข้าไปอยู่ในห้องตามสีของกุญแจที่มีสีเดียวกันกับประตู โดย ลูกเกด เมทินี ได้คู่กับ คริส หอวัง ,บี น้ำทิพย์ ได้คู่กับ ริต้า ศรีริต้า และ พิม ซอนย่า ได้คู่กับ พลอย เฌอมาลย์
รอบที่สองเป็นการแต่งตัวเพื่อให้เมนเทอร์เลือกเข้าทีมให้เหลือสิบแปดคนสุดท้าย และแบ่งออกเป็นสามทีม ทีมละหกคนตามที่เมนเทอร์หรือผู้เข้าแข่งขันได้ตัดสินใจเลือก
ในการเลือกผู้เข้าแข่งขันเข้าทีมยังคงใช้กติกาเช่นเดียวกับซีซันที่ผ่านมา สำหรับ ลูกเกด คริส พลอย และบี ที่เคยเป็นเมนเทอร์ในรายการ สามารถเลือกลูกทีมเดิมของตนเองเข้าทีมได้ 2 คน เมื่อลูกทีมเดิมของเมนเทอร์นั้นเข้าทีมครบตามที่กำหนดจะไม่สามารถเลือกลูกทีมเดิมของตนเองเข้าทีมได้อีก
ตอนที่ 2 : The Godness of Nature and Fire.
"ออกอากาศ 17 กุมภาพันธ์ 2561"
ตอนที่ 3 : Outstanding.
"ออกอากาศ 24 กุมภาพันธ์ 2561"
ตอนที่ 4 : The Couture Musketeers.
"ออกอากาศ 3 มีนาคม 2561"
ตอนที่ 5 : Bridesmaid.
"ออกอากาศ 17 มีนาคม 2561"
ตอนที่ 6 : Under Water World.
"ออกอากาศ 24 มีนาคม 2561"
ตอนที่ 7 : Always Get More Is ME.
"ออกอากาศ 31 มีนาคม 2561"
ตอนที่ 8 : Looking Grace Swing.
"ออกอากาศ 6 เมษายน 2561"
ตอนที่ 9 : SHU Everyday Lifestyle Fashion.
"ออกอากาศ 14 เมษายน 2561"
ตอนที่ 10 : Everyday is Runway.
"ออกอากาศ 21 เมษายน 2561"
ตอนที่ 11 : CHR Irresistible.
"ออกอากาศ 28 เมษายน 2561"
ตอนที่ 12 : Atomic Blonde.
"ออกอากาศ 5 พฤษภาคม 2561"
ตอนที่ 13 : Final Walk.
"ออกอากาศ 12 พฤษภาคม 2561"
ซิงเกิลเลดี้ เพราะเคยมีแฟน
ซิงเกิลเลดี้ เพราะเคยมีแฟน (อังกฤษ : Single Lady) เป็นภาพยนตร์ไทย แนวโรแมนติก-คอมเมดี้ เขียนบทและกำกับภาพยนตร์โดย ธนกร พงษ์สุวรรณ ผลิตโดยค่าย ทรานส์ฟอร์เมชั่น ฟิล์ม ออกฉายวันที่ 5 กุมภาพันธ์ พ.ศ. 2558
"ไบรท์" สาวสวยนักการตลาดที่มีงานอดิเรกเป็นบล็อกเกอร์ ไอดอล สาวโสด มีชีวิตครบทุกอย่าง และคิดว่าตัวเองมีความสุขได้โดยไม่ต้องมีความรัก แต่เมื่อโดนหมอดูทักว่า มีคนที่รักเธอยังคงทุกข์ใจจากเรื่องในอดีตส่งผลให้เธอไม่พบกับรักแท้ และชีวิตการงานที่กำลังดีก็จะซวยหนัก ไบรท์เลยต้องกลับไปตามหาและช่วยเหลือแฟนเก่าทั้ง 5 คน เพื่อแก้ปมปัญหาต่างๆ โดยมี "เข้ม" ชายหนุ่มที่มีเหตุต้องเข้ามาช่วยเหลือภารกิจครั้งนี้ให้สำเร็จ ปฏิบัติการครั้งนี้จะทำให้เธอได้มีโอกาสเรียนรู้ถึงการค้นพบ “ความรัก” ที่มีความสุขอย่างแท้จริงได้หรือไม่
การก่อกำเริบในหุบเขาเพรเชวอ
มะขามป้อมดง
มะขามป้อมดง  เป็นพืชเมล็ดเปลือยที่เป็นไม้พุ่มหรือไม้ยืนต้นขนาดเล็ก ในวงศ์ Cephalotaxaceae เป็นพืชท้องถิ่นในอินเดียเหนือ พม่าตอนเหนือ และมณฑลเสฉวนในจีน เปลือกต้นสีน้ำตาลอมแดง ผิวเรียบ ใบเรียงเกือบตรงข้าม แผ่เป็นช่อแบนๆ คล้ายขนนก ใบแก่ด้านบนเขียวเข้มเป็นมัน ด้านล่างสีซีดมีลายเส้นขาวๆ
Cephalotaxus griffithii
วงศ์มะขามป้อมดง
วงศ์มะขามป้อมดง หรือ Cephalotaxaceae เป็นวงศ์ของพืชเมล็ดเปลือยกลุ่มเล็ก มีสมาชิก 20 ชนิด ใกล้เคียงกับพืชวงศ์ Taxaceae และนักพฤกษศาสตร์บางพวกจัดให้อยู่ในวงศ์เดียวกัน ส่วนใหญ่จำกัดอยูาในเอเชียตะวันออก ยกเว้น "Torreya" 2 สปีชีส์ที่พบในสหรัฐอเมริกาทางตะวันตกเฉียงใต้และตะวันออกเฉียงใต้ หลักฐานจากฟอสซิลแสดงให้เห็นว่าเคยแพร่กระจายในซีกโลกเหนือ ความแตกต่างระหว่างพืชในวงศ์นี้กับ Taxaceae อยู่ที่ cone aril ซึ่งยึดกับเมล็ดอย่างสมบูรณ์ในวงศ์ Cephalotaxaceae และเมล็ดที่แก่เต็มที่ยาวกว่าและใหญ่กว่า
ใบพืชในวงศ์นี้ไม่ผลัดใบ เรียงเป็นเกลียว ใบยาว มีแถบของปากใบสีเขียวหรือสีขาวทางด้านล่างของใบ มีทั้งแยกเพศแยกต้น และแยกเพศไม่แยกต้น โคนตัวผู้ปล่อยละอองเรณูในช่วงต้นฤดูใบไม้ผลิ โคนตัวเมียลดรูป เป็นเกล็ดคล้ายโอวุล มีหนึ่งเมล็ดต่อเกล็ด เมื่อเมล็ดแก่เต็มที่ เกล็ดจะเป็นแอริลสด คลุมเมล็ดจนมิด แอริลที่แก่เต็มที่ผอม สีเขียว ม่วง หรือแดง นุ่มและมีเรซิน โคนจึงพัฒนาเป็นกิ่งสั้นมีเมล็ดที่คล้ายเบอร์รี นกและสัตว์บางชนิดกินเป็นอาหารได้ แต่กลไกการกระจายเมล็ดยังไม่ได้มีการศึกษา
Cephalotaxaceae
มหาสแดง
มหาสแดง  เป็นพืชในวงศ์ Cyatheaceae ที่เป็นพืชพื้นเมืองในอินเดียตะวันออกเฉียงเหนือและอินเดียใต้ ศรีลังกา เนปาล พม่า ไทย ลาว เวียดนาม มาเลเซีย จนถึงสุมาตราและชวาตะวันตก พบในที่สูง 600-1000 เมตร ต้นสูงได้ถึง 5 เมตร ใบเป็นใบประกอบแบบขนนก ยาว 2-3 เมตร ฐานใบรูปหัวใจ พูใบลึก ใบย่อย ผิวใบเรียบเกลี้ยง กลุ่มของซอรัสอยู่ใกล้ฐานเส้นใบข้าง ซอรัสกลม ไม่มีอินดูเซียม มีความคล้ายคลึงกับ "Cyathea glabra", "Cyathea podophylla" และ "Cyathea subdubia"
Cyathea gigantea
วงศ์เฟินต้น
วงศ์เฟินต้น หรือ Cyatheaceae เป็นวงศ์ของเฟินต้น จัดเป็นกลุ่มของเฟินที่โบราณมาก พบเป็นซากฟอสซิลตั้งแต่ยุคจูราสสิกตอนปลาย โดยสกุลที่ใหม่ที่สุดพบในยุคเซโนโซอิก วงศ์เฟินต้นเป็นวงศ์ของเฟินต้นที่ใหญ่ที่สุด มีสมาชิก 500 ชนิด วงศ์เฟินต้นและ Dicksoniaceae พร้อมทั้ง Metaxyaceae และ Cibotiaceae เป็นกลุ่มของวงศ์ที่มีความใกล้เคียงทางพันธุกรรม รวมเรียกว่า "core tree ferns" วงศ์เฟินต้นเป็น leptosporangiate fernsเป็นกลุ่มที่ใกล้เคียงที่สุดกับ monilophytes.
Cyatheaceae
มิสยูเอสเอ 1952
มิสยูเอสเอ 1952  เป็นการประกวดมิสยูเอสเอครั้งที่ 1 จัดขึ้นเมื่อวันที่ 27 มิถุนายน ค.ศ. 1952 ณ หอประชุมเทศบาลลองบีช, ลองบีช, รัฐแคลิฟอร์เนีย, สหรัฐ มี 42 รัฐเข้าร่วมการประกวดมิสยูเอสเอ ผู้ชนะการประกวดคือ แจ็กกี เลาก์รี จากรัฐนิวยอร์ก
เอ็นเควีดี
ตังเก (เพลง)
บาสเกตบอลหญิงชิงแชมป์โลกรุ่นอายุไม่เกิน 19 ปี 2009
การแข่งขันบาสเกตบอลหญิงชิงแชมป์โลกรุ่นอายุไม่เกิน 19 ปี 2009 นับเป็นการแข่งขันบาสเกตบอลเยาวชนหญิงแชมป์โลกครั้งที่ 9 จัดขึ้นที่ อาคารกีฬาเวสน์ภายในศูนย์เยาวชนกรุงเทพมหานคร (ไทย-ญี่ปุ่น) กรุงเทพมหานคร ประเทศไทย ระหว่างวันที่ 23 กรกฎาคม ถึง 2 สิงหาคม พ.ศ. 2552 โดยมีประเทศเข้าร่วมแข่งขัน 16 ประเทศ.
The United States won their fourth title. The other medalists in the tournament were Spain (silver) and Argentina (bronze). Spain's Marta Xargay was chosen as the tournaments MVP with an average of 15.4 PPG. Australia also had a strong tournament led by Elizabeth Cambage and had a solid 8-1 record at the end of the tournament. Unfortunately they dropped the one match by one point to Canada in the Quarter-Finals. Eventually they finished 5th.
In the Gold Medal Game, the United States defeated Spain 87-71 despite losing the previous time they met at the tournament 86-90. In the Bronze Medal Match Argentina slipped a victory against the Canadians 58-51.
The host nation Thailand suffered in the tournament despite the home crowd finishing 16th in the 16 team tournament. They finished with a final record of 0-5.
การแข่งขันครั้งนี้ใช้สนามแข่งขันที่ อาคารกีฬาเวสน์ภายในศูนย์เยาวชนกรุงเทพมหานคร (ไทย-ญี่ปุ่น).
ทำการแข่งขันแบบพบกันหมดภายในกลุ่ม คัดเอาอันดับ 1 ถึง 3 ของแต่ละกลุ่มรวม 12 ทีม ไปแข่งขันแบบพบกันหมดอีกครั้ง คัดเอาสี่อันดับแรกของแต่ละกลุ่มเข้ารอบก่อนรองชนะเลิศ.
มัทเอมวีอา
มัทเอมวีอา (บางครั้งพระนามเขียนว่า มัทเอมวียา, มัทเอมมูยา หรือ มันเอมเยยา) เป็นพระมเหสีพระองค์ที่สองของฟาโรห์ทุตโมสที่สี่ ซึ่งเป็นฟาโรห์แห่งอียิปต์ในราชวงศ์ที่สิบแปดและพระราชมารดาของฟาโรห์อเมนโฮเตปที่สาม พระนาม มัทเอมวีอา หมายถึง "เทพีมัทเกิดในเปลือกไม้ศักดิ์สิทธิ์"
ช่วงเวลาการสิ้นพระชนม์ของพระนางมัทเอมวีอา ตอนนี้ยังไม่ทราบ แต่เชื่อกันว่าพระองค์มีพระชนม์ชีพนานถึงรัชสมัยของฟาโรห์อเมนโฮเตปที่สาม ซึ่งเป็นพระโอรสของพระองค์ หลักฐานที่แสดงให้เห็นคือการปรากฏตัวของพระองค์ในหมู่รูปปั้นของ Colossi of Memnon ซึ่งสร้างขึ้นอย่างดีในรัชสมัยของพระองค์เช่นเดียวกับการกล่าวถึงที่ดินของเธอบนฉลากไวน์ที่พบในพระราชวัง Malkata ของฟาโรห์อเมนโฮเทปที่สาม ในธีบส์
รอตเทอร์ดามบลิทซ์
การทิ้งระเบิดของเยอรมันที่รอตเทอร์ดาม หรือเป็นที่รู้จักกันว่า รอตเทอร์ดาม บลิตซ์ (การโจมตีสายฟ้าแลบที่รอตเทอร์ดาม) เป็นการทิ้งระเบิดทางอากาศที่รอตเทอร์ดามโดยกองทัพอากาศเยอรมัน ลุฟท์วัฟเฟอ เมื่อวันที่ 14 พฤษภาคม ค.ศ. 1940 ในช่วงเยอรมันได้บุกเข้ายึดครองเนเธอร์แลนด์ในสงครามโลกครั้งที่สอง วัตถุประสงค์เพื่อสนับสนุนแก่ทหารเยอรมันที่กำลังสู้รบในเมือง หยุดยั้งการต่อต้านของชาวดัตซ์และบีบบังคับให้ดัตซ์ยอมจำนน แม้ว่าการเจรจาก่อนหน้านี้ได้ส่งผลให้มีการยุติยิง การทิ้งระเบิดได้เกิดขึ้นอย่างไรก็ไม่ทราบ ในสถาพที่ยังคงมีการถกเถียงกันอยู่และการทำลายล้างในใจกลางเมืองเกือบทั้งหมดที่สุดในประวัติศาสตร์ มีผู้เสียชีวิตเกือบ 900 คน และทำให้คนอื่นๆ 85,000 คนกลายเป็นคนไร้บ้าน
ด้วยความสำเร็จทางจิตวิทยาและเชิงกายภาพจากการจู่โจม จากมุมมองของเยอรมัน,ภายใต้การนำโดยกองบัญชาการสูงสุดแห่งกองทัพอากาศลุฟท์วัฟเฟอ(Oberkommando der Luftwaffe-OKL) เพื่อข่มขู่ว่าจะทำลายเมืองยูเทรกต์ หากรัฐบาลดัตซ์ไม่ยอมจำนน ดัตซ์ก็ได้ตัดสินใจยอมจำนนในเช้ารุ่งขึ้น
สงครามสิบวัน
สงครามสิบวัน  หรือเรียกอีกชื่อว่า สงครามประกาศอิสรภาพสโลวีเนีย  เป็นสงครามอิสรภาพตามประกาศอิสรภาพของชาวสโลวีเนียในวันที่ 25 มิถุนายน พ.ศ. 2534 ซึ่งยูโกสลาเวียได้ปรปักษ์กับกองป้องกันดินแดนสโลวีเนีย
สงครามสิบวันเริ่มขึ้นเมื่อวันที่ 27 มิถุนายน พ.ศ. 2534 หลังกองทัพยูโกสลาเวียข้ามพรมแดนสโลวีเนียที่เมืองเมตลีกา จนถึงวันที่ 7 กรกฎาคม พ.ศ. 2534 เมื่อมีการลงนามในสนธิสัญญาบีออนี อย่างไรก็ตาม สงครามสิบวันถือเป็นความขัดแย้งแรกในสงครามยูโกสลาเวียที่กินเวลายาวนานกว่า 10 ปี
Ten-Day War
การทิ้งระเบิดของเยอรมันที่รอตเทอร์ดาม
ยุทธการที่เบอร์ลิน (การโจมตีทางอากาศโดยสหราชอาณาจักร)
เฟรมเมนเวอร์เฟอร์ 35
เฟรมเมนเวอร์เฟอร์ 35 หรือ เอฟเอ็มดัมบลิว 35 (FmW 35) เป็นเครื่องพ่นไฟ(flamethrower)แบบบุคคลเดียวของเยอรมันที่ถูกใช้งานในช่วงสงครามโลกครั้งที่สองเพื่อใช้ในการเคลียร์พื้นที่สนามเพลาะและอาคาร สามารถพ่นไฟด้วยเชื้อเพลิงได้ไกลถึง 25 เมตรจากผู้ใช้
วงดุริยางค์
กองพลทหารราบยานเกราะตำรวจที่ 4 แห่งเอ็สเอ็ส
กองพลทหารราบยานเกราะตำรวจที่ 4 แห่งเอ็สเอ็ส  เป็นหนึ่งในสามสิบแปดกองพลซึ่งเป็นส่วนหนึ่งของหน่วยวัฟเฟิน-เอ็สเอ็สในช่วงสงครามโลกครั้งที่สอง
กองพลนี้ถูกก่อตั้งในปี ค.ศ. 1939 ซึ่งเป็นส่วนหนึ่งของหน่วยออร์ดนุงส์โพลีทไซหรือออร์โพ (ตำรวจเครื่องแบบแห่งชาติ) ในขณะที่องค์การตำรวจเยอรมันทั้งหมดถูกควบคุมโดยไรชส์ฟือเรอร์-เอ็สเอ็ส ไฮน์ริช ฮิมเลอร์ ในฐานะหัวหน้าแห่งตำรวจเยอรมันในกระทรวงมหาดไทย พวกเขาไม่ได้อยู่ในช่วงเวลาที่ถูกกลายเป็นส่วนหนึ่งของเอ็สเอ็ส และไม่ใช่กองพลตำรวจเมื่อเทียบเท่ากับกองพลอื่นๆของหน่วยวัฟเฟิน-เอ็สเอ็ส ด้วยสถานะนั้นได้สะท้อนให้เห็นถึงคุณภาพของเครื่องมือเครื่องใช้ที่พวกเขาได้เอาออกและพวกเขาได้เก็บรักษาตราตำรวจและโครงสร้างตำแหน่ง กองพลนี้ได้ถูกโอนอำนาจไปยังหน่วยวัฟเฟิน-เอ็สเอ็สในปี ค.ศ. 1942 และเลื่อนฐานะไปเป็นกองพลพันท์เซอร์เกรนาเดียร์ ได้ออกสู้รบในฝรั่งเศส สหภาพโซเวียต กรีซ (ที่มีความโดดเด่นก็คือการสังหารหมู่ดิสโตโม) และพอเมอเรเนีย ในช่วงปลายสงครามโลกครั้งที่สอง พวกเขาได้ยอมจำนนต่ออเมริกันในเดือนพฤษภาคม ค.ศ. 1945
เมาริซิโอ โปเชติโน
เมาริซิโอ โรเบร์โต โปเชติโน โตรเซโร (, ; เกิดวันที่ 2 มีนาคม ค.ศ. 1972) เป็นอดีตนักฟุตบอลและผู้จัดการทีมชาวอาร์เจนตินา
บาสเกตบอลหญิงชิงแชมป์โลกรุ่นอายุไม่เกิน 19 ปี
การแข่งขันบาสเกตบอลหญิงชิงแชมป์โลกรุ่นอายุไม่เกิน 19 ปี (เดิมชื่อว่า บาสเกตบอลชิงแชมป์โลกรุ่นอายุไม่เกิน 19 ปี สำหรับหญิง) เป็นการแข่งขันบาสเกตบอลของเยาวชนหญิงอายุไม่เกิน 19 ปี ภายใต้การควบคุมของสหพันธ์การแข่งขันบาสเกตบอลนานาชาติ.
† Defunct states
กิ๊กดู๋ (รายการโทรทัศน์)
กองพลยานเกราะที่ 1 แห่งเอ็สเอ็ส &quot;เอ็สเอ็สองครักษ์ อดอล์ฟ ฮิตเลอร์&quot;
กองพลยานเกราะที่ 1 แห่งเอ็สเอ็ส "เอ็สเอ็สองครักษ์ อดอล์ฟ ฮิตเลอร์"  ในช่วงเริ่มต้นได้กลายเป็นผู้คุ้มกันส่วนตัวของอดอล์ฟ ฮิตเลอร์,ได้มีหน้าที่ผิดชอบในการคุ้มครองคนของฟือเรอร์ สำนักงานและที่อยู่อาศัย ในช่วงแรกมีขนาดกรมทหาร จนในที่สุดก็ได้เติบโตจนกลายเป็นหน่วยขนาดกองพล
กองพลยานเกราะเอ็สเอ็สที่ 1 ได้เข้าร่วมรบในช่วงการบุกครองโปแลนด์ และได้ถูกรวมเข้ากับหน่วยวัฟเฟิน-เอ็สเอ็สพร้อมกับหน่วยเอ็สเอ็ส-เวอร์ฟือกุนจ์สทรูปเปอร์ (SS-VT) และหน่วยกำลังรบของหน่วยเอ็สเอ็ส-โทเทินคอฟเฟอร์แบนเดอ (SS-TV) ก่อนที่ปฏิบัติการบาร์บารอสซาในการรุกรานสหภาพโซเวียตจะเริ่มต้นในปี ค.ศ. 1941 ในช่วงปลายของสงครามโลกครั้งที่สองก็ได้มีการเพิ่มขนาดจากกรมทหารไปยังกองพลพันเซอร์
สมาชิกของกองพลยานเกราะเอ็สเอ็สที่ 1 ได้กระทำทารุณโหดร้ายต่อผู้คนไปจำนวนมากและก่ออาชญากรรมสงคราม รวมทั้งการสังหารหมู่ที่มาลเมดีย์ พวกเขาได้สังหารเชลยศึกประมาณ 5,000 คนในช่วงปี ค.ศ. 1940-1945,ส่วนใหญ่อยู่แนวรบด้านตะวันออก
เสนีย์ แก้วนาม
เสนีย์ แก้วนาม (ชื่อเล่น: เส; 5 กันยายน พ.ศ. 2529 – ) เป็นนักฟุตบอลระดับอาชีพจากประเทศไทย
เดือนกรกฎาคม พ.ศ. 2556 ในการแข่งขันไทยพรีเมียร์ลีก เสนีย์เป็นหนึ่งในผู้ทำประตูให้แก่สโมสรฟุตบอลราชบุรี มิตรผล เมื่อครั้งที่พบกับสโมสรฟุตบอลชลบุรี ที่สนามกีฬากลางจังหวัดราชบุรี โดยทีมของเขาเป็นฝ่ายชนะที่ 1 ประตูต่อ 0
ส่วนในเดือนกุมภาพันธ์ พ.ศ. 2559 ในการแข่งขันไทยพรีเมียร์ลีก เขาเป็นหนึ่งในผู้ทำประตูให้แก่สโมสรฟุตบอลแบงค็อก ยูไนเต็ด เมื่อครั้งที่พบกับสโมสรฟุตบอลจังหวัดอ่างทอง ที่สนามกีฬากลางจังหวัดอ่างทอง และทีมของเขาเป็นฝ่ายชนะที่ 2 ประตูต่อ 0
ดีเจ สเน็ค
เมเจอร์ เลเซอร์
เจ้าชายอาโลอิส รัชทายาทแห่งลิกเตนสไตน์
เจ้าหญิงโซเฟีย พระชายาในรัชทายาทแห่งลิกเตนสไตน์
ตะกร้อไทยแลนด์ลีก 2559
ตะกร้อไทยแลนด์ลีก 2559 เป็นการแข่งขันตะกร้อไทยแลนด์ลีกครั้งที่ 15 ซึ่งในฤดูกาลนี้จะมีสโมสรเข้าร่วมการแข่งขันเป็น 9 สโมสร
โดยเริ่มแข่งขันครึ่งฤดูกาลแรกระหว่างวันที่ 21 พฤษภาคม ถึง 2 กรกฎาคม 2559 และครึ่งฤดูกาลหลังระหว่างวันที่ 16 กรกฎาคม ถึง 10 กันยายน 2559 โดยแข่งในระบบเหย้าเยือนพบกันหมดเป็นจำนวนทีมละ 16 นัด แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนน การจัดลำดับบนตารางคะแนน ดังนี้
ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับดังนี้
ตะกร้อ ไทยแลนด์ ลีก 2552
ตะกร้อ ไทยแลนด์ ลีก 2554
ตะกร้อ ไทยแลนด์ ลีก 2549
วอลเลย์บอลไทยแลนด์ลีก เป็นการแข่งขันวอลเลย์บอลลีกอาชีพ ระดับสูงสุดของประเทศไทย ก่อตั้งในปี พ.ศ. 2549 ภายใต้การบริหารของสมาคมกีฬาวอลเลย์บอลแห่งประเทศไทย และบริษัท ไทยวอลเลย์บอล จำกัด ซึ่งปัจจุบันมีทีมเข้าแข่งขันทั้งหมด 8 ทีม และมีการแข่งขันแบบพบกันหมดในระบบเหย้าและเยือน
เมื่อจบฤดูกาล 2 ทีมอันดับสุดท้ายของตารางจะตกชั้นลงในเล่นในวอลเลย์บอลดิวิชัน 2 หรือโปรชาเลนจ์ และทีมจากวอลเลย์บอลดิวิชัน 2 หรือโปรชาเลนจ์ 2 ทีมทีมีคะแนนสูงสุดจะเลื่อนชั้นขึ้นมา โดยแชมป์ประจำฤดูกาลจะได้ผ่านเข้าไปเล่นในวอลเลย์บอลชิงแชมป์สโมสรเอเชียและวอลเลย์บอลไทยเดนมาร์คซูเปอร์ลีก ส่วนทีมอันดับที่ 2-6 จะได้ผ่านเข้าไปเล่นในวอลเลย์บอลไทยเดนมาร์คซูเปอร์ลีก
แชมป์ปัจจุบันในฤดูกาล 2021 คือ ไดมอนด์ฟู้ด วีซี
เนคไท
เดอะ แฮนด์เมดส์ เทล
เดอะ แฮนด์เมดส์ เทล เป็นภาพยนตร์ชุดทางโทรทัศน์ของประเทศสหรัฐอเมริกา สร้างสรรค์โดย Bruce Miller ดัดแปลงจากนวนิยายปี 1985 เรื่อง "The Handmaid's Tale" เขียนโดย Margaret Atwood นักเขียนชาวแคนาดา ออกฉายทางบริการสตรีมมิง Hulu ซีซั่นแรกมีทั้งหมด 10 ตอน สามตอนแรกออกฉายเมื่อ 26 เมษายน 2017 ส่วนอีกเจ็ดตอนทยอยออกฉายรายสัปดาห์ ได้รับการอนุมัติให้ผลิตต่อเป็นซีซั่นที่ 2 โดยมีกำหนดออกฉายปี 2018
ซีรีส์นี้ได้รับคำวิจารณ์ในทางบวกอย่างล้นหลาม ได้รับการเสนอชื่อเข้าชิงรางวัล Primetime Emmy 13 รายการ และคว้ารางวัลมาได้ 8 รายการ รวมถึงซีรีส์ดราม่ายอดเยี่ยมด้วย ถือเป็นซีรีส์ที่ออกฉายทางบริการสตรีมมิงเรื่องแรกที่ได้รับรางวัลเอมมีสาขาซีรีส์ยอดเยี่ยม
รางวัลออสการ์สาขาถ่ายภาพยอดเยี่ยม
งานประกาศรางวัลออสการ์ครั้งที่ 89
คนจะรวย ช่วยไม่ได้
คนจะรวย ช่วยไม่ได้ เป็นภาพยนตร์แนวอาชญากรรมตลกร้ายชีวประวัติ จากประเทศสหรัฐอเมริกา กำกับโดย มาร์ติน สกอร์เซซี เขียนบทโดย Terence Winter ดัดแปลงจากหนังสืออัตชีวประวัติเรื่อง "The Wolf of Wall Street" (ชื่อเดียวกัน) เขียนโดย Jordan Belfort
ตำบลหอกลอง
ตำบลหอกลอง เป็นตำบลหนึ่งที่ตั้งอยู่ในเขตอำเภอพรหมพิราม จังหวัดพิษณุโลก ใน พ.ศ. 2561 ตำบลหอกลองมีประชากร 4,693 คน และมีพื้นที่ประมาณ 95 ตารางกิโลเมตร พื้นที่ทั้งหมดอยู่ในเขตองค์การบริหารส่วนตำบลหอกลอง
เดิมมีประชาชนอพยพมาจากจังหวัดสิงห์บุรี อยุธยา นครสวรรค์ และพิจิตร มาจับจองที่ดินทำกินในทุ่งสาทาน หรือ "ทุ่งสาน" ในปัจจุบัน และในวันขึ้น 15 ค่ำ และขึ้น 8 ค่ำ จะมีฆ้องดังขึ้นบนต้นยางใหญ่ จึงเรียกว่า "บ้านยางแขวนฆ้อง" หรือ "บ้านยางฆ้อง" และในสมัยพระยาอินทภูตภักดี *ราชทินนามของพระยาอินทภูตินั้น ไม่มีสระอุ (อ่านว่า พระ-ยา-อิน-ทะ-พูด-พัก-ดี) ส่วนนามสกุลที่ใช้นั้น คือ อินทุภูติ มี สระอุ (อ่านว่า อิน-ทุ-พู-ติ) นายอำเภอพรหมพิราม จึงได้เปลี่ยนชื่อเป็น "ตำบลหอกลอง" จนถึงปัจจุบัน
ตำบลหอกลองห่างจากที่ว่าการอำเภอพรหมพิรามประมาณ 12 กิโลเมตร และห่างจากศาลากลางจังหวัดพิษณุโลกประมาณ 20 กิโลเมตร เนื้อที่โดยประมาณ 95 ตารางกิโลเมตร ตำบลหอกลองเป็นที่ราบลุ่ม อุดมสมบูรณ์ เหมาะแก่การประกอบอาชีพทำนา มีแม่น้ำแควน้อย และลำคลองโปร่งนกไหลผ่าน มีอาณาเขตติดต่อกับตำบลข้างเคียง ดังนี้
ตำบลหอกลองมีทั้งหมด 7 หมู่บ้าน ประกอบด้วย
ปาซี ลูกกาเนน
ปาซี ลูกกาเนน (; 27 เมษายน ค.ศ. 1981 – ) เป็นทั้งนักมวยไทยและผู้ฝึกสอนมวยไทยชาวฟินแลนด์ จากค่ายตุรกุไทยบ็อกซิงคลับ ด้านผลงานระดับอาชีพตั้งแต่ปี ค.ศ. 2002 เขาได้ประสบความสำเร็จในการแข่งขันจำนวนมาก และได้รับชัยชนะในหลายประเทศ ซึ่งใน 62 แมตช์ของเขา ลูกกาเนนชนะ 40 ครั้งและแพ้ 22 ครั้ง
นอกจากนั้น ลูกกาเนนยังเป็นผู้ทำการฝึกสอนมวยไทยแก่กาติ กาเรสโกสกี และยุสซี ซันตาลาห์ตี
มิสเตอร์เวิลด์ 2016
มิสเตอร์เวิลด์ 2016  เป็นครั้งที่ 9 ของการประกวดมิสเตอร์เวิลด์ ซึ่งจัดขึ้นที่ลอรัลฮอลล์ของศูนย์การประชุมเซาท์พอร์ต ใน เซาท์พอร์ต เดวอน สหราชอาณาจักร เมื่อวันที่ 19 กรกฎาคม ค.ศ. 2016 โดยนีแกลส พีเดอร์เซินจากประเทศเดนมาร์ก จะเป็นผู้มอบตำแหน่งในช่วงท้ายของการประกวด
ฟราสแทร็กอีเวนท์ส.
มิสเตอร์เวิลด์สปอร์ตสแอนด์ฟิตเนสแชลเลนจ์.
การแข่งขันเกิดขึ้นในฟอร์มบีฮอลล์กอลฟ์คลับ, ปรินซ์พาร์ก และ เซาท์พอร์ตเพียร์
สถานีมักกะสัน (รถไฟฟ้าชานเมืองสายสีแดงอ่อน)
รายชื่อบุคคลในยุคสามก๊ก (จ)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร จ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
อีร์บิง โลซาโน
อีร์บิง โรดรีโก โลซาโน บาเอนา (; เกิดวันที่ 30 กรกฎาคม ค.ศ. 1995) เป็นนักฟุตบอลชาวเม็กซิโก ปัจจุบันเล่นให้กับนาโปลีและทีมชาติเม็กซิโก ในตำแหน่งปีก
เดอะเฟซเวียดนาม ซีซัน 1
เดอะเฟซเวียดนาม ซีซัน 1  เป็นการแข่งขันเรียลริตี้โชว์แบบเวียดนามที่อิงกับประเทศสหรัฐอเมริกาและเป็นหนึ่งในหลายประเทศ ในสหรัฐอเมริกา และ เดอะเฟซ นานาชาติ โห่ หง็อก ห่า, ฝั่ม เฮือง และ ลาน เคว ได้มาทำหน้าที่เป็นเมนเทอร์ และ หวิญ ถวี รับหน้าที่เป็นพิธีกรในซีซันแรก รายการได้เริ่มออกอากาศวันที่ 18 มิถุนายน ค.ศ. 2016 ทางช่อง VTV3
ผู้ชนะในซีซันนี้คือ ฝี เฟือง อัญ วัย 19 ปี จาก ฮานอย
"ออกอากาศ 18 มิถุนายน 2559"
"ออกอากาศ 25 มิถุนายน 2559"
"ออกอากาศ 2 กรกฎาคม 2559"
"ออกอากาศ 9 กรกฎาคม 2559"
"ออกอากาศ 16 กรกฎาคม 2559"
"ออกอากาศ 23 กรกฎาคม 2559"
"ออกอากาศ 30 กรกฎาคม 2559"
"ออกอากาศ 6 สิงหาคม 2559"
"ออกอากาศ 13 สิงหาคม 2559"
"ออกอากาศ 20 สิงหาคม 2559"
"ออกอากาศ 27 สิงหาคม 2559"
"ออกอากาศ 3 กันยายน 2559"
ทีม โห่ หง็อก ห่า
ทีม ฝั่ม เฮือง
ทีม ลาน เคว
นักประดิษฐ์รุ่นจิ๋ว
วัลเทอร์ เชลเลินแบร์ค
วัลเทอร์ ฟรีดริช เชลเลินแบร์ค  เป็นเจ้าหน้าที่ในหน่วยชุทซ์ชตัฟเฟิลของนาซีเยอรมนี เขามียศเป็น "เอ็สเอ็ส-บรีกาเดอร์ฟือเรอร์" และเป็นหนึ่งในบุคลากรระดับสูงสุดในทบวงอำนวยความปลอดภัย (SD) และยังมีตำแหน่งเป็นหัวหน้าโดยพฤติการณ์ของฝ่ายข่าวกรองนอกแผ่นดินไรช์ภายหลังยุบหน่วยข่าวกรองอับแวร์ในปี ค.ศ. 1944
เดิมเขาเป็นสายลับในทบวงอำนวยความปลอดภัย (SD) ภายใต้การบังคับบัญชาของไรน์ฮาร์ท ไฮดริช จากการที่เขาพูดอังกฤษและฝรั่งเศสได้อย่างคล่องแคล่วทำให้ไฮดริชมักจะมอบหมายงานข่าวกรองต่างประเทศให้เขาเสมอ และกลายเป็นมือขวาของไฮดริช นอกจากนี้ ในปี 1941 เมื่อเอ็สเอ็สต้องการขยายพื้นที่ปฏิบัติการของหน่วย"ไอน์ซัทซ์กรุพเพิน" ในแนวรบด้านตะวันออก เชลเลินแบร์คก็เป็นคนที่ไปคุยกับกองทัพเพื่อขอการสนับสนุนด้านการลำเลียง ซึ่งทำให้ไอน์ซัทซ์กรุพเพินสามารถสังหารหมู่ชาวยิวได้โดยรวดเร็วยิ่งขึ้น